[{"text_idx": "#000004", "text": "Euroopa mootor Saksamaa on valitsuse peaaegu valmis saanud. \"Va\u0308lisilm\" uuris, kas Saksa koalitsioonilepe ka Eestile mingeid va\u0308ljavaateid pakub."}, {"text_idx": "#000005", "text": "Neli kuud pa\u0308rast seda, kui sakslased valimiskastide juures ka\u0308isid, on nu\u0308u\u0308d ka valitsuskoalitsioon po\u0303himo\u0303tteliselt olemas."}, {"text_idx": "#000006", "text": "\"See lahendus, mis koalitsiooni na\u0308ol leiti, ei ole kindlasti see, mida ko\u0303ige rohkem taheti, aga stabiilsus on kindlasti va\u0308a\u0308rtus ja Angela Merkeli selline kindlaka\u0308eline juhtimine on Saksamaale head teinud,\" ma\u0308rkis TLU\u0308 Saksa kultuuriloo dotsent Maris Saagpakk."}, {"text_idx": "#000007", "text": "Ka uus koalitsioon pole raudkindel, sest ko\u0303ik Sotsiaaldemokraatliku Partei (SPD) liikmed saavad ha\u0308a\u0308letusel veel teada anda, mida nad valitsusliidust o\u0303igupoolest arvavad ning vastuseis koalitsiooni minekule oli erakonna sees tugev."}, {"text_idx": "#000008", "text": "Siiski on vaatlejate hulgas sugenenud kindlus, et sotsiaaldemokraadid ha\u0308a\u0308letavad pigem valitsusliidu poolt, sest uue valitsusliidu alternatiiv oleks uued valimised."}, {"text_idx": "#000009", "text": "\"See ei oleks sotsiaaldemokraatide jaoks va\u0308ga nutikas ka\u0308ik, sest arvamusku\u0308sitlused na\u0308itavad, et SDP kaotaks rohkem protsente, kui uued valimised tuleks. Ratsionaalselt ko\u0303neldes olen ma 95 protsenti kindel, et sotsiaaldemokraadid u\u0308tlevad uuele koalitsioonilepingule \"Jah\",\" selgitas Saksa-Balti kaubanduskoja peadirektor Florian Schro\u0308der."}, {"text_idx": "#000010", "text": "Nii Saksamaal kui mujal Euroopas loodetakse, et uus koalitsioon suudab taas to\u0303estada, kuidas pragmaatiline tsentrism on parem populismist ja so\u0303jakast marurahvuslusest. Uut hoogu oodatakse ka Euroopa Liidu lo\u0303imumisele ning Prantsusmaa presidendil Emmanuel Macronil on po\u0303hjust ro\u0303o\u0303mustada oma mo\u0303ttekaaslase vo\u0303idu u\u0308le."}, {"text_idx": "#000011", "text": "\"Avaldus koalitsioonilepingus ei saa olla rohkem Euroopat va\u0308a\u0308rtustavam. See on hea uudis Euroopale. U\u0308htlasi on ka Pariisi-Berliini telg taas va\u0308ga heas seisus ning suudab toime tulla nende katsumustega, mis Euroopal la\u0308hikuudel ees seisavad,\" arvas Florian Schro\u0308der."}, {"text_idx": "#000012", "text": "Eelneva valguses on Saksamaa uus suur koalitsioon ma\u0308rk sellest, millest paljud politoloogid viimasel ajal ko\u0303nelnud on - et marurahvusluse ja parempopulismi haripunkt La\u0308a\u0308ne-Euroopas on to\u0303ena\u0308oliselt u\u0308letatud ning tagasipo\u0308o\u0308rdumine tsentrismi ja Euroopa Liitu va\u0308a\u0308rtustava mo\u0303tlemise juurde u\u0308ldine."}, {"text_idx": "#000013", "text": "Samas na\u0308itab ka Saksamaa koalitsioonileping, et midagi olulist on nn peavooluparteide mo\u0303tteviisis muutunud. Otse parempopulistidele lo\u0303ivumaksmiseks seda vahest nimetada ei saa, ent 2015. aasta poliitikat, mis ko\u0303igile po\u0303genikele ukse lahti ja\u0308ttis, kolm aastat hiljem enam ei kohta."}, {"text_idx": "#000015", "text": "Iga koalitsioon toob kaasa vo\u0303itjaid ja kaotajaid. Ehkki pealtna\u0308ha see va\u0308lja ei paistagi, on seekordsete koalitsiooniko\u0303neluste u\u0308ks kindlaid vo\u0303itjaid SPD, kellel o\u0303nnestus oma valimislubadusi koalitsioonilepingusse sisse kirjutada kristlikest demokraatidest hoopis rohkem. U\u0308ks kaotaja on aga kauaaegne ning tuntud rahandusminister Wolfgang Scha\u0308uble, praegune Bundestagi spiiker, kes oli u\u0308ks nn kasinuspoliitika eestvedajaid."}, {"text_idx": "#000016", "text": "Scha\u0308uble kaotus pole aga vo\u0303rreldav sotsiaaldemokraatide senise juhi Martin Schulzi omaga, kelle poliitiline karja\u0308a\u0308r leidis koalitsiooniko\u0303neluste ka\u0308igus to\u0303ena\u0308oliselt otsa."}, {"text_idx": "#000017", "text": "\"Mine tea, ehk tal veel midagi o\u0303nnestub, aga to\u0303ena\u0308oliselt juba sel na\u0308dalal annab ta oma juhikoha SPD-s Andrea Nahlesele ja sellega siis jah, see peaaegu superstaari staatusesse to\u0303usmise aasta sai u\u0308llatavalt kiire lo\u0303pu,\" nentis Saagpakk."}, {"text_idx": "#000018", "text": "Eestile on tugevam Euroopa Liit ning seega stabiilsem u\u0308mbruskond niikuinii hea. Saksamaa uus koalitsioonilepe aga annab Eestile veel erilisi vo\u0303imalusi."}, {"text_idx": "#000019", "text": "\"Konkreetselt Eesti jaoks avanevad a\u0308rilised va\u0308ljavaated, sest uus koalitsioonileping peab digiteerimist vo\u0303tme-eesma\u0308rgiks, mis ta\u0308hendab ohtralt ruumi ja a\u0308rivo\u0303imalusi e-valitsuse, e-tervishoiu ja haridussu\u0308steemi digiteerimiseks,\" arvas Saksa-Balti kaubanduskoja juht Schro\u0308der."}, {"text_idx": "#000021", "text": "Saksa sotsid kiitsid heaks uue koalitsioonileppe Merkeliga"}, {"text_idx": "#000022", "text": "Merkel pakub oma liitlast CDU peasekreta\u0308riks ja ehk ka ja\u0308reltulijaks"}, {"text_idx": "#000023", "text": "Saksa uuring: AfD mo\u0308o\u0308dus sotsiaaldemokraatidest"}, {"text_idx": "#000025", "text": "Saksa sotsiaaldemokraadid valisid esimehe kohuseta\u0308itjaks Scholzi"}, {"text_idx": "#000026", "text": "Merkel kaitses sotsidele tehtud valusaid ja\u0308releandmisi"}, {"text_idx": "#000027", "text": "Schulz kinnitas, et ei hakka siiski Saksamaa va\u0308lisministriks"}, {"text_idx": "#000029", "text": "Saksamaa esialgne koalitsioonilepe on so\u0303lmitud"}, {"text_idx": "#000030", "text": "Merkel on vo\u0303imuleppe su\u0308nni nimel valmis valusateks kompromissideks"}, {"text_idx": "#000033", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000037", "text": "Kiili: va\u0308lisma\u0308ngijate arv on balansis, Eesti meesteta liigat ei teeks"}, {"text_idx": "#000039", "text": "Barcelona po\u0308o\u0308ras viimase ku\u0308mne minutiga 0:2 kaotusseisu vo\u0303iduks"}, {"text_idx": "#000040", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000041", "text": "Automaks tuleb esialgsest versioonist omanikule kulukam"}, {"text_idx": "#000043", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000045", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000046", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000047", "text": "Rootsis sai ulatuslikus teevaringus mitu inimest kannatada"}, {"text_idx": "#000048", "text": "Peep Pahv: elu on ajapikku na\u0308idanud, et korvpallikoolis ei ole rahaasjad ko\u0303ige selgemad"}, {"text_idx": "#000051", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000052", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000053", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000062", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000063", "text": "O\u0303S 2025 keskendub keele normimisele ja kirjeldamisele"}, {"text_idx": "#000066", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]